Un nou scandal în campania electorală a lui Trump. A folosit o imagine cu avioane de luptă rusești.
Anunțul folosește o imagine în care apar avioane rusești MiG-29s și cel puțin un soldat cu un automat Kalașnikov model 1974, potrivit surselor citate de cotidianul The Guardian. Apariția unor avioane de proveniență rusească este sugestivă dat fiind că rapoarte recente ale serviciilor de informații au susținut că guvernul rus se amestecă în alegerile din SUA, încercând să-l submineze pe Joe Biden. Campania Trump nu a răspuns la cererea de comentarii, iar Comitetul Național Republican a refuzat să comenteze.
Un anunț pentru strângere de fonduri pentru campania președintelui american Donald Trump a folosit o fotografie cu avioane de luptă și arme rusești ca apel pentru sprijinirea "trupelor" președintelui Trump.Anunțul, care a fost eliminat între timp, a fost făcut de Comitetul "Trump Make America Great Again" care este condus de Comitetul Național Republican (RNC) și de campania Trump. Imaginea arată siluetele a cinci soldați, profilate pe un apus de soare, pe deasupra lor zburând cele trei avioane.Pierre Spray, care a ajutat la proiectarea unor avioane ale Forțelor Aeriene ale SUA, a declarat pentru Politico că avioanele prezentate în reclamă sunt cu siguranță MiG-29 și la fel a spus și directorul Centrului pentru Analiza Strategiilor și Tehnologiilor din Moscova, Ruslan Pukhov."Mă bucur să văd că sprijină trupele noastre", a spus Sprey. Pukhov a subliniat că cel puțin unul dintre soldații din imagine avea și o pușcă de asalt AK-74, de fabricație rusă.Potrivit Politico, campania Trump nu a răspuns la cererea de comentarii, iar RNC a refuzat să comenteze.Avionul MiG-29 a fost proiectat de Uniunea Sovietică în anii `70 pentru a combate avioanele de vânătoare americane. Apariția unor avioane de acest tip vine într-o perioadă în care rapoarte recente ale serviciilor de informații au sugerat că guvernul rus se amestecă în alegerile din SUA, încercând să-l submineze pe Joe Biden, candidatul democrat, pentru a spori șansele de câștig ale lui Trump.Luna aceasta Microsoft a avertizat că hackerii ruși vizează campaniile politice din SUA. Pe 9 septembrie fostul șef al serviciilor de informații din cadrul Departamentului de Securitate Internă, Brian Murphy, i-a acuzat pe unii membri din departament, fideli lui Trump, că au manipulat rapoartele de informații începând din 2018, pentru a minimaliza amenințarea reprezentată de interferența rușilor în alegeri.